Amanda Seyfried

Amanda Michelle Seyfried ['saɪfrɛd] (s. 3. joulukuuta 1985 Allentown, Pennsylvania) on yhdysvaltalainen näyttelijä, laulaja ja entinen lapsimalli. Seyfried sai Golden Globe- ja Primetime Emmy -palkinnon pääosastaan startup-huijari Elizabeth Holmesina television minisarjassa The Dropout (2022). Hänet tunnetaan myös debyyttiroolistaan teinikomediassa Mean Girls (2004), Sophie Sheridanin roolista musikaalielokuvassa Mamma Mia! (2008), Sarah Henricksonin pääroolista televisiosarjassa Big Love (2006–2011) ja Cosetten roolista musikaalielokuvassa Les Misérables (2012). 

 Varhainen elämä 
Seyfried syntyi Allentownissa, Pennsylvaniassa joulukuussa 1985. Hänen isänsä Jack Seyfried on farmaseutti ja äiti Anne (o.s. Sander) toimintaterapeutti. Hänellä on yksi vanhempi sisko, muusikkona toimiva Jennifer Seyfried. Amanda Seyfried on sukujuuriltaan saksalainen. Hän valmistui William Allen High Schoolista vuonna 2003.

 Ura 
Seyfried aloitti uransa lapsimallina 11-vuotiaana.Internet Movie Database - Amanda Seyfried - Biography Hän esiintyi muun muassa vaatetusalan yritysten mainoksissa yhdessä Leighton Meesterin kanssa. Hän lopetti mallinuransa 17-vuotiaana. Seyfried opiskeli oopperaa kaksi vuotta ja kävi laulutunneilla Broadway-opettajan valmennuksessa viisi vuotta.

Seyfried aloitti näyttelijänuransa 15-vuotiaana televisiossa, ja teki ensiesiintymisensä statistina televisiosarjassa Guiding Light. Sen jälkeen hän näytteli vuoden ajan sivuroolia amerikkalaisessa saippuasarjassa As the World Turns. Ensimmäisen elokuvaroolinsa Seyfried sai elokuvasta Mean Girls vuonna 2004. Tämän jälkeen hän on näytellyt merkittäviä rooleja useissa elokuvissa, kuten Mamma Mia!, Haikein terveisin, Red Riding Hood – Punahilkka ja Rakkauskirjeitä Julialle. Mamma Mia! -elokuvan lisäksi hänen lauluaan kuullaan Les Misérablesissa, sekä elokuvassa Haikein terveisin. Vuonna 2015 Seyfried näytteli Peter Panin äitiä elokuvassa Pan.

Vuonna 2021 Seyfried nimettiin parhaan naispääosan Oscar- ja Golden Globe -ehdokkaaksi roolistaan Marion Daviesina elokuvassa Mank. Hän sai kriitikoilta tunnustusta myös roolistaan Elizabeth Holmesina Hulun draamasarjassa The Dropout, josta hän voitti Emmy-palkinnot sekä parhaasta naispääosasta että tuottajana."The Dropout" Emmys.com. Viitattu 30.7.2023.

Elokuvien ohella Seyfried on jatkanut esiintymistään televisiossa. Hän näytteli pääroolia, Sarah Henricksonia, HBO:n draamasarjassa Big Love vuosina 2006–2011. Hän on näytellyt myös tv-sarjassa Veronica Mars päähenkilön murhattua ystävää.

Vuonna 2013 Seyfried alkoi työskennellä Givenchyn mallina. Hän on ollut myös Lancômen kansainvälinen mainoskasvo vuodesta 2019.

 Yksityiselämä 
Seyfried tapaili lyhyesti elokuvan Alpha Dog vastanäyttelijäänsä Emile Hirschiä.Amanda Seyfried Trusts Catherine Hardwicke's 'Cool Vision' For 'Red Riding Hood'  Vuosina 2005–2008 hän seurusteli näyttelijä-muusikko Jesse Marchantin kanssa.Daily Mail - 'I'm just so open about things at this point in my life - and that can get you into trouble'

Seyfried seurusteli Mamma Mia! -vastanäyttelijänsä Dominic Cooperin kanssa vuosina 2009–2010.Amanda Seyfried, Dominic Cooper "On a Break"  Sen jälkeen tapaili näyttelijä Ryan Phillippeä kolmen kuukauden ajan, mutta erosi hänestä alkuvuodesta 2011.US Magazine - Amanda Seyfried and Ryan Phillippe Officially Split 

Vuonna 2013 Seyfried alkoi seurustella näyttelijä Justin Longin kanssa. He lopettivat suhteensa syyskuussa 2015. Seyfried alkoi tapailla näyttelijä Thomas Sadoskia vuonna 2016. He avioituivat maaliskuussa 2017 yksityisessä vihkiseremoniassa. 24. maaliskuuta Seyfried synnytti parin esikoistyttären. Vuonna 2020 he saivat pojan.

Seyfried kertoi joulukuussa 2012 Late Show with David Letterman -keskusteluohjelmassa kärsivänsä ahdistuneisuushäiriöstä ja paniikkikohtauksista. Hän kärsii myös esiintymiskammosta ja vältteli näyttämöesiintymistä huhtikuuhun 2015 asti, jolloin hän debytoi teatterissa Off Broadway -tuotannossa The Way We Get By.

 Muuta 
People-lehti valitsi Amanda Seyfriedin maailman kauneimmaksi naiseksi vuonna 2011. Hän sijoittui saman lehden vuosittaiselle "25 kauneinta (ja kuuminta)" -listalle myös vuosina 2009 ja 2010.25 Beauties (and Hotties) at 25 – Amanda Seyfried People. Viitattu 30.7.2023.

 Filmografia 

Elokuvat Vuosi Suomenkielinen nimi Alkuperäinen nimi Rooli 2004 Mean Girls  Karen Smith 2005  Yhdeksän elämää  Nine Lives  SamanthaAmerican Gun  Mouse 2006 Alpha Dog  Julie Beckley 2008  Solstice  ZoeMamma Mia!  Sophie Sheridan 2009  Boogie Woogie  Paige OppenheimerJennifer’s Body  Anita ”Needy” Lesnicki Chloe  Chloe  Chloe Sweeney 2010  Rakkauskirjeitä Julialle  Letters to Juliet  Sophie Hall Haikein terveisin  Dear John  Savannah Lynn Curtis 2011  A Bag of Hammers  Amanda Red Riding Hood – Punahilkka  Red Riding Hood  Valerie / Punahilkka In Time  Sylvia Weis 2012  Gone  Jill Conway Les Misérables  Cosette 2013 The End of Love  AmandaSalainen valtakunta  Epic  Mary Katherine ”M.K.” Bomba (äänirooli)Yhdet häät ja kolme anoppia  The Big Wedding  Missy O’ConnorLovelace  Linda Lovelace2014  Miljoona tapaa kuolla lännessä  A Million Ways to Die in the West  Louise 2015 While We’re Young  Darby Massey Ted 2  Samantha Leslie Jackson Pan  Mary	 Love the Coopers  Ruby Fathers and Daughters  Katie Davis 2017  The Last Word  Anne Sherman The Clapper  Judy First Reformed  Mary Mensana 2018  Gringo  Sunny Anon  Anonyymi nainen Mamma Mia: Here We Go Again!  Sophie Sheridan 2019  The Art of Racing in the Rain  Eve Swift 2020  Scoob!  Daphne Blake (äänirooli) You Should Have Left  Susanna Mank  Marion Davies 2021  Things Heard & Seen  Catherine Claire A Mouthful of Air  Julie Davis 2023 Seven Veils  Jeanine 2024 I Don’t Understand You  Candice2025  Kotiapulainen  The Housemaid  Nina Winchester

Televisio Vuosi Suomenkielinen nimi Alkuperäinen nimi Rooli Jaksot 2000–2001 As the World Turns  Lucinda Marie ”Lucy” Montgomery  27 jaksoa 2002–2003 All My Children  Joni Stafford  5 jaksoa 2004  Kova laki: Erikoisyksikkö  Law & Order: Special Victims Unit  Tandi McCain  ”Outcry” 2004–2006 Veronica Mars  Lilly Kane   2005  House  Pam  ”Detox” 2006 Justice  Ann Juliette Diggs  ”Pretty Woman”Wildfire  Rebecca   C.S.I.  CSI: Crime Scene Investigation  Lacey Finn  ”Rashomama” 2006–2011 Big Love  Sarah Henrickson  44 jaksoa 2008 American Dad!  Amy (ääni)  ”Escape from Pearl Bailey” 2014 Cosmos: Kaikki elämästä  Cosmos: A Spacetime Odyssey  Marie Tharp (ääni)  ”The Lost Worlds of Planet Earth” 2017 Twin Peaks: The Return  Becky Burnett  4 jaksoa 2018 Family Guy  Ellie (ääni)  ”Boy (Dog) Meets Girl (Dog)” 2022 The Dropout  Elizabeth Holmes  8 jaksoa 2023 The Crowded Room  Rya Goodwin  minisarja 2024  Simpsonit  The Simpsons  tohtori Lori Spivak (ääni)  ”Frinkenstein’s Monster”

Internet Movie Database – Amanda Seyfried

 Lähteet 

 Aiheesta muualla 




 Amanda Seyfried TV.com-sivustolla 

Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset laulajat
Luokka:Yhdysvaltalaiset mallit
Luokka:Vuonna 1985 syntyneet
Luokka:Elävät henkilöt
Luokka:Amerikansaksalaiset
Luokka:Seulonnan keskeiset artikkelit
Luokka:Golden Globe -palkinnon saajat